Diari Oficial de la Generalitat Valenciana


Sumari del DOGV 4932, del 26-01-2005 (2005/344)

RESOLUCIÓ de 21 de desembre de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat d'una parcel·la de 798,28 m² de superfície, situada a Mutxamel (Alacant), destinada a centre de salut, realitzada per l'ajuntament del dit municipi.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4932

Data del DOGV
:   26-01-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/344


Data del document
:   21-12-2004

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Mutxamel
    * cultura regional
    * propietat immobiliària

RESOLUCIÓ de 21 de desembre de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat d'una parcel·la de 798,28 m² de superfície, situada a Mutxamel (Alacant), destinada a centre de salut, realitzada per l'ajuntament del dit municipi. [2005/344]
  
L'Ajuntament de Mutxamel va acordar en sessió plenària realitzada el dia 23 de febrer de 1988, la cessió gratuïta al Servei Valencià de Salut d'un terreny de 11.402,29 m² de superfície, qualificat com bé patrimonial, lliure de càrregues, situat al carrer del Mar, que confronta: per davant, carrer del Mar, Dreta, carrer Mare de Déu de la Mercé; esquerra, carrer Mare de Déu del Remei; i darrere, amb Isidro Ayela Marco, resultat d'agrupar les finques registrals 10.616 i 13.190, que va quedar inscrit en el Registre de la Propietat amb el número 14.742.
  
Una vegada construït el centre de salut, va quedar un terreny sobrant, de forma que l'Ajuntament en Ple va acordar el 29 d'abril de 1992 sol·licitar a la Generalitat Valenciana la reversió de la part dels terrenys de 1.402,29 m² no ocupats pel centre de salut.
  
L'Ajuntament en Ple, en sessió realitzada amb caràcter extraordinari i urgent el 19 de maig de 1998 va acordar rectificar l'acord adoptat el 23 de febrer de 1988 considerant més correcte formalitzar l'escriptura de cessió de forma gratuïta i en propietat a la Generalitat Valenciana del solar de 798,28 m² de terreny efectivament ocupat per a la construcció del centre de salut situat al carrer del Mar, cantonada amb el carrer Mare de Déu del Remei, com a part a segregar de la finca registral núm. 14.742.
  
L'ajuntament ha segregat la parcel·la de 798,28 m² que se cedix de manera que esta consta inscrita en el Registre de la Propietat d'Alacant número 5, secció Mutxamel, llibre 373, tom 2.238, finca 23.554.
  
La cessió es realitza per a la construcció d'un centre de salut (que ja es troba en funcionament), i consta en l'expedient que l'ajuntament ha complit la tramitació prevista en l'article 109 i següents del Reglament de Béns.
  
L'article 44 de la Llei 14/2003 de 10 d'abril de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'art. 27.2.c) de la Llei de Patrimoni establix que ?2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.-. En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici públic sanitari i adscrit a la Conselleria de Sanitat, a la qual correspon la seua administració, defensa i conservació.
  
Fent ús de les atribucions conferides per la legislació vigent, resolc
  
Primer
  
Acceptar la cessió gratuïta de la propietat realitzada per l'Ajuntament de Mutxamel de la parcel·la que respon a la descripció següent:
  
Parcel·la de 798,28 m² qualificada per les NN SS del planejament municipal com sòl urbà, zona 2 equipament comunitari, els límits de la qual són els següents: nord, carrer del Mar; sud, Francisco Germán Pérez Brotons; est, carrer Mare de Déu del Remei, i oest, parcel·la de 604,41 m² propietat de l'ajuntament.
  
Consta inscrita en el Registre de la Propietat d'Alacant número cinc, secció Mutxamel, tom 2.238, llibre 373, foli 51, finca 23.554, inscripció 1ª.
  
Referència cadastral: 35494402YH2534N0001SQ.
  
La parcel·la s'accepta lliure de càrregues i gravàmens.
  
Segon
  
La cessió gratuïta realitzada per l'Ajuntament de Mutxamel, s'efectua perquè l'immoble siga destinat a centre de salut.
  
Tercer
  
La parcel·la acceptada s'haurà d'incorporar a l'Inventari General de Béns i Drets de la Generalitat Valenciana en concepte de bé de domini públic afecte al servici públic sanitari i adscrit a la Conselleria de Sanitat, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.
  
Quart
  
Que es notifique el present acord a l'ajuntament cedent i que es publique en el Diari Oficial de la Generalitat Valenciana, en compliment del que disposa l'article 44.2 de la Llei 14/2003, de Patrimoni de la Generalitat Valenciana.
  
València, 21 de desembre de 2004.- El conseller: Gerardo Camps Devesa.